b'\n_START_ARTICLE_\nGuardamar del Segura\n_START_SECTION_\nStrender\n_START_PARAGRAPH_\nGuardamar har en 12 km lang kystlinje hvor man mellom elven Segura og i nordenden av kommunen finner man nudiststranden Los Tusales. Deretter er navnet p\xc3\xa5 strendene s\xc3\xb8rover mot Torrevieja Los Viveros, La Babilonia, La Playa Centro, La La Roqueta, La Moncayo, Del Campo og Las Ortigas (sistnevnte ender inne i kommunegrensen for Torrevieja)._NEWLINE_Mange mener strendene i Guardamar er de fineste og reneste i Alicante-omr\xc3\xa5det.\n_START_SECTION_\nPinjeskogen\n_START_PARAGRAPH_\nEn skog p\xc3\xa5 840 hektar ble plantet for \xc3\xa5 hindre sand som kom over havet, fra \xc3\xa5 skape problemer for bosettingen. Sanden var i ferd med \xc3\xa5 begrave byen da byingeni\xc3\xb8r Mira y Botella igangsatte et skogplantingsprosjekt p\xc3\xa5 slutten av 1920-tallet. Skogen best\xc3\xa5r i hovedsak av furutr\xc3\xa6r, pinjetr\xc3\xa6r, eukalyptustr\xc3\xa6r, aloe vera-planter, busker og palmer. Den kalles p\xc3\xa5 folkemunne La Pi\xc3\xb1ada, og er Guardamar del Seguras st\xc3\xb8rste rekreasjonsomr\xc3\xa5de, med flotte veier og turstier. Skogen ble besluttet plantet p\xc3\xa5 1920-tallet, og det tok ti \xc3\xa5r \xc3\xa5 fullf\xc3\xb8re den. Den b\xc3\xa6rer navnet Alfonos XIII-parken, og g\xc3\xa5r fra havnen til Parque Reina Sofia i sentrum av byen. Parque Reina Sofia er en gr\xc3\xb8nn lunge i byen, med springvann, dyr og fugleliv, samt benker og utesecene. Den ble etablert i 1991.\n_START_SECTION_\nNorsk tilknytting\n_START_PARAGRAPH_\nDet er en stor fast norsk bosetning i omr\xc3\xa5det Guardamar del Segura. Mange bor i urbanisasjonene Los Estanos, El Eden, El Moncayo og El Raso. Andre byer og kommuner i n\xc3\xa6romr\xc3\xa5det med mange norske innbyggere er: Torrevieja, Orihuela, Orihuela Costa og Rojales. _NEWLINE_I Ciudad Quesada (i Rojales) er det en norsk skole som har et fullverdig undervisningstilbud for barne- og ungdomsskole, samt videreg\xc3\xa5ende skole._NEWLINE_I nabokommunen Torrevieja er det norsk sj\xc3\xb8mannskirke La Iglesia de Prinsesse Martha Louise, som avholder ordin\xc3\xa6re gudstjenester p\xc3\xa5 norsk, organiserer sosiale arrangementer, og foretar bryllup, konfirmasjon og barned\xc3\xa5p. _NEWLINE_Det er ogs\xc3\xa5 norsk konsulat i Torrevieja.'